CELEX: 62019TA0107
Language: el
Date: 2020-11-25 00:00:00
Title: Υπόθεση T-107/19: Απόφαση του Γενικού Δικαστηρίου της 25ης Νοεμβρίου 2020 — ACRE κατά Κοινοβουλίου [Θεσμικό δίκαιο – Ευρωπαϊκό Κοινοβούλιο – Απόφαση με την οποία ορισμένες δαπάνες πολιτικού κόμματος κρίθηκαν ως μη επιλέξιμες προς επιδότηση για το έτος 2017 – Κανονισμός (ΕΚ) 2004/2003 – Απαγόρευση χρηματοδοτήσεως εθνικού πολιτικού κόμματος – Συνδρομή ή δωρεά εκ μέρους εθνικού πολιτικού κόμματος – Αρχή της χρηστής διοικήσεως – Ασφάλεια δικαίου – Ίση μεταχείριση – Απόφαση περί χορηγήσεως συνεισφοράς σε πολιτικό κόμμα για το έτος 2019 με την οποία επιβάλλεται ως προϋπόθεση προχρηματοδοτήσεως για την καταβολή του μέγιστου συνολικού ποσού της συνεισφοράς η προηγούμενη επιστροφή ορισμένων ποσών – Κανονισμός (ΕΕ, Ευρατόμ) 1141/2014 – Δικαιώματα άμυνας]

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/36
            
         
      Απόφαση του Γενικού Δικαστηρίου της 25ης Νοεμβρίου 2020 — ACRE κατά Κοινοβουλίου
      (Υπόθεση T-107/19) (1)
      
      (Θεσμικό δίκαιο - Ευρωπαϊκό Κοινοβούλιο - Απόφαση με την οποία ορισμένες δαπάνες πολιτικού κόμματος κρίθηκαν ως μη επιλέξιμες προς επιδότηση για το έτος 2017 - Κανονισμός (ΕΚ) 2004/2003 - Απαγόρευση χρηματοδοτήσεως εθνικού πολιτικού κόμματος - Συνδρομή ή δωρεά εκ μέρους εθνικού πολιτικού κόμματος - Αρχή της χρηστής διοικήσεως - Ασφάλεια δικαίου - Ίση μεταχείριση - Απόφαση περί χορηγήσεως συνεισφοράς σε πολιτικό κόμμα για το έτος 2019 με την οποία επιβάλλεται ως προϋπόθεση προχρηματοδοτήσεως για την καταβολή του μέγιστου συνολικού ποσού της συνεισφοράς η προηγούμενη επιστροφή ορισμένων ποσών - Κανονισμός (ΕΕ, Ευρατόμ) 1141/2014 - Δικαιώματα άμυνας)
      (2021/C 28/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Alliance of Conservatives and Reformists in Europe (ACRE) (Βρυξέλλες, Βέλγιο) (εκπρόσωποι: E. Plasschaert και E. Montens, δικηγόροι)
      
         Καθού: Ευρωπαϊκό Κοινοβούλιο (εκπρόσωποι: C. Burgos και S. Alves)
      
         Παρεμβαίνουσα υπέρ του καθού: Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα (εκπρόσωποι: M. Adam και A. Cilea)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με την οποία ζητείται, αφενός, η μερική ακύρωση της αποφάσεως του Κοινοβουλίου της 10ης Δεκεμβρίου 2018, με την οποία ορισμένες δαπάνες κρίθηκαν ως μη επιλέξιμες προς επιδότηση για το έτος 2017 και διατάχθηκε η επιστροφή δωρεάς, και, αφετέρου, η ακύρωση της αποφάσεως FINS-2019-5 του Κοινοβουλίου, η οποία κοινοποιήθηκε στην προσφεύγουσα στις 14 Ιανουαρίου 2019, περί χορηγήσεως στην προσφεύγουσα συνεισφοράς για το έτος 2019, καθόσον με τη συγκεκριμένη απόφαση επιβάλλεται ως προϋπόθεση προχρηματοδοτήσεως για την καταβολή του μέγιστου συνολικού ποσού της συνεισφοράς η προηγούμενη επιστροφή ορισμένων ποσών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Κοινοβουλίου της 10ης Δεκεμβρίου 2018, με την οποία ορισμένες δαπάνες κρίθηκαν ως μη επιλέξιμες προς επιδότηση για το έτος 2017 και διατάχθηκε η επιστροφή δωρεάς, καθόσον βάσει της αποφάσεως αυτής επαναχαρακτηρίζονται ορισμένες δαπάνες σχετικές με συνέδριο που πραγματοποιήθηκε στην Καμπάλα (Ουγκάντα) από τις 13 έως τις 15 Ιουλίου 2017, συγκεκριμένα δε δαπάνες 91 546,58 ευρώ, ως δαπάνες μη επιλέξιμες προς χρηματοδότηση.
               
            
                  2)
               
               
                  Ακυρώνει την απόφαση FINS-2019-5 του Κοινοβουλίου, της 14ης Ιανουαρίου 2019, περί χορηγήσεως συνεισφοράς στην Alliance of Conservatives and Reformists in Europe (ACRE) για το έτος 2019, καθόσον βάσει του άρθρου της I.5.1 επιβάλλεται ως προϋπόθεση προχρηματοδοτήσεως για την καταβολή του μέγιστου συνολικού ποσού της συνεισφοράς η προηγούμενη επιστροφή ορισμένων ποσών.
               
            
                  3)
               
               
                  Απορρίπτει την προσφυγή κατά τα λοιπά.
               
            
                  4)
               
               
                  Το Ευρωπαϊκό Κοινοβούλιο φέρει, πέραν των δικαστικών εξόδων του, το ένα τρίτο των εξόδων στα οποία υποβλήθηκε η ACRE. Η ACRE φέρει τα δύο τρίτα των δικαστικών εξόδων της.
               
            
                  5)
               
               
                  Η Αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα φέρει τα δικαστικά έξοδά της.
               
            
         (1)  EE C 139 της 15.4.2019.